MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 16978/17.03.2021

**RAPORT DE SPECIALITATE**

la proiectul de hotărâre privind transmiterea în administrare către Direcția de Asistență Socială Satu Mare a imobilului Cămin Cultural Sătmărel

1. Având în vedere că Direcția de Asistență Socială Satu Mare prin adresa nr.2670/04.03.2021, înregistrată la Primăria municipiului Satu Mare, sub nr. 14478/05.03.2021 solicită transmiterea în administrare a imobilului situat în Satu Mare, cart. Sătmărel, clădirea Căminului Cultural, în vederea înființării în cartierul Sătmărel a unui Centru de zi pentru consiliere și sprijin pentru părinți și copii din familiile dezavantajate, este necesară inițierea unui proiect de hotărâre.

2. Oportunitate: Datorită faptului că în ultimii ani Căminul Cultural Sătmărel a rămas neutilizat, iar prin neutilizare acesta se va degrada în mod continuu, este binevenită inițiativa DAS de înființare a centrului mai sus rubricat.

 Imobilul obiect al prezentului proiect de hotărâre este situat în Satu Mare, cart. Sătmărel, și are următoarele date de identificare:

- nr. inventar Cămin Cultural 103017 și valoare 708,536.70 lei;

- nr. inventar teren aferent 1048T și valoare 440,324.34 lei.

Imobilul face parte din domeniul public al uat, regăsindu-se la poz.22 din anexa 2 a HG nr.967/2002 privind atestarea domeniului public al județului Satu Mare, precum și al municipiilor, orașelor și comunelor din județul Satu Mare.

3. Legalitate: proiectul de hotărâre propus spre dezbaterea și aprobarea consiliului local se încadrează prevederilor : art. 859 alin.2, art.867- art.870 din Codul civil, art.108 alin.(1) lit. a), art. 129 alin. (2) lit. c) coroborat cu alin. (6) lit. b), art.286, art.287 lit.b), art. 297 alin.(1) lit.a), art. 298-301 din Codul Administrativ aprobat prin OUG nr.57/2019, cu modificările și completările ulterioare, art.20 alin.(1) lit.e) din Legea nr. 273/2006 privind finanțele publice locale, cu modificările și completările ulterioare.

Căminul Cultural a fost dat în administrare Centrului Cultural ”G.M. Zamfirescu” prin Art.10 al HCL nr.155/2009 privind aprobarea înființării Centrului Cultural ”G.M. Zamfirescu” prin reorganizarea Casei de Cultură ”G.M. Zamfirescu”, iar în prezent acesta și-a exprimat acordul favorabil, înregistrat sub nr. 186/09.03.2021, în vederea retragerii dreptului de administrare.

Luând în considerare cele de mai sus, se propune spre analiză și aprobare Consiliului local, proiectul de hotărâre privind transmiterea în administrare către Direcția de Asistență Socială Satu Mare a imobilului Cămin Cultural Sătmărel.

Şef Serviciu

Faur Mihaela

Redactat:Corina Seres/ 2 ex.